CELEX: E2004J0002
Language: lt
Date: 2004-12-10 00:00:00
Title: 2004 m. gruodžio 10 d.  Teismo Sprendimas, Byloje E-2/04: Reidar Rasmussen, Jan Rossavik ir Johan Käldman prieš Total E&P Norge AS, v/styrets formann (tarybos pirmininką)  (Įmonių perdavimas — Tarybos direktyva 77/187/EEB — perdavimo laikas — prieštaravimas dėl darbo santykių perdavimo)

23.2.2006   
            
            
               LT
            
            
               Europos Sąjungos oficialusis leidinys
            
            
               C 45/11
            
         
      TEISMO SPRENDIMAS
   
   2004 m. gruodžio 10 d.
   Byloje E-2/04: Reidar Rasmussen, Jan Rossavik ir Johan Käldman prieš Total E&P Norge AS, v/styrets formann (tarybos pirmininką)
   
      (Įmonių perdavimas — Tarybos direktyva 77/187/EEB — perdavimo laikas — prieštaravimas dėl darbo santykių perdavimo)
   
   (2006/C 45/07)
   Byloje E-2/04 Reidar Rasmussen, Jan Rossavik ir Johan Käldman prieš Total E&P Norge AS, v/styrets formann (tarybos pirmininką) — PRAŠYMAS Teismui, pateiktas Gulating lagmannnsrett (Gulating apeliacinio teismo) dėl 1977 m. vasario 14 d. Tarybos direktyvos 77/187/EEB 1 straipsnio ir 3 straipsnio 1 dalies aiškinimo, Teismas, sudarytas iš Carl Baudenbacher (pirmininkas), teisėjų Per Tresselt ir Thorgeir Örlygsson (teisėjas pranešėjas), 2004 m. gruodžio 10 d. priėmė sprendimą, kurio rezoliucinė dalis yra tokia:
   
               1.
            
            
               Įmonė, kaip apibrėžta 1977 m. vasario 14 d. Direktyvos 77/187/EEB dėl valstybių narių įstatymų, skirtų darbuotojų teisių apsaugai įmonių, verslo ar verslo dalių perdavimo atveju, suderinimo 1 straipsnio 1 dalies b punkte, iš dalies pakeistos Direktyva 98/50/EB ir įtrauktos į EEE susitarimą, gali išlaikyti savo tapatybę, kai bendrovė perduoda dalį įmonės kitai kartu su susietąja bendrove ta pačia arba panašia veikla besiverčiančiai bendrovei toje pačioje bendrovių grupėje ir kai kiekviena bendrovė perima dalį atitinkamos įmonės darbuotojų.
            
         
               2.
            
            
               Pagal 1 straipsnį direktyvos taikymas nėra pažeidžiamas, jei įmonės priežiūros ir paramos funkcijos yra perduotos, o gamybos funkcijos — ne, ir visi šias funkcijas atliekantys darbuotojai dirba kaip komanda tiek prieš perdavimą, tiek po jo.
            
         
               3.
            
            
               Pagal 1 straipsnį direktyva gali būti taikoma tuo atveju, kai priežiūros darbai yra perduodami į nustatytą dujų gavybos įrenginį jūroje, kai skaičiumi ir kvalifikacijos lygiu žymi darbo jėgos dalis, atliekanti šią perdavimo funkciją, yra perduodama bendrovei, kuri ir toliau atlieka šiuos darbus tame pačiame įrenginyje. Direktyvos taikymas nėra pažeidžiamas vien dėl to, kad įrankių ir prietaisų, kuriuos aptarnaujantis personalas naudojo prieš atitinkamą perdavimą ir po jo, nuosavybės teisė nėra perimta įsigyjančios bendrovės.
            
         
               4.
            
            
               Direktyvos 3 straipsnio 1 dalis aiškinama taip, kad perduodant įmonę darbo santykiai yra perduodami perėmėjui darbuotojų, kurie prieš perdavimą nepranešė, kad jie nenori dirbti perėmėjui, atžvilgiu.